POET ( Pedagogy of Educational Transition ) var samstarfshópur fræðimanna , þar á meðal kennara á Menntavísindasviði Háskóla Íslands , sem tóku þátt í verkefninu á vegum RannUng . Unnið var að verkefninu á árunum 2012 til 2016 . Fræðimennirnir sem komu að verkefninu eru reyndir og nýir rannsakendur frá Íslandi , Svíþjóð , Skotlandi , Ástralíu og Nýja Sjálandi . Doktorsnemar frá öllum þessum löndunum vinna doktorsverkefni sín sem hluta af þessu samstarfi . Verkefnið var um breytingar í menntun og lífi barna ( e. transition ) . Í hverju landi var unnið með ákveðið þema út frá samfellu í skólastarfi . Samstarfsfundir voru haldnir til skiptis í þátttökulöndunum . Á Íslandi var fjallað um samfellu í námskrám - stefnu og starf . Lögð var áhersla á tengingu við samfélagið og samræður við starfandi kennara . Hópurinn hittist tvisvar á ári í þeim löndum sem rannsóknarhóparnir komu frá . Lögð hafa verið drög að útgáfu bóka og greina um rannsóknarverkefni hópsins . Síðasti fundur hópsins var í Albury og Canberra í Ástralíu í febrúar og mars 2016 . Stjórnandi verkefnisins á Íslandi var Jóhanna Einarsdóttir prófessor .